Diari Oficial de la Generalitat Valenciana


Sumari del DOGV 6977, del 04-03-2013 (2013/2227)

Subhasta de bé immoble a Navarrés.
----------------------------------

### Dades del document

Número de DOGV
:   6977

Data del DOGV
:   04-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2227


Organisme emissor
:   Notaria de José Luis Navarro Comín

Tipus de document
:   Subhasta

Subhasta de bé immoble a Navarrés. [2013/2227]  
José Luis Navarro Comín, notari del Col·legi de València, amb residència a Enguera, faig saber:  
Que en la meua notaria, sítia a l'avinguda Diputació, número 2, 3, de la localitat indicada, es tramita venda extrajudicial conforme a l'article 129 de la Llei Hipotecària i concordants del reglament, de la següent finca hipotecada:  
Urbana. Casa, situada en Navarrés, al carrer Ramón y Cajal, número 48. El seu solar ocupa una superfície de setanta-nou metres quadrats. Es compon de planta baixa i dos plantes altes, amb una superfície total construïda entre totes estes de cent setanta-set metres quadrats.   
  
Mirant d'enfront de l'immoble, des del carrer Ramón y Cajal, limita: pel front, amb el carrer indicat; per la dreta, entrant, casa número 46 del carrer esmentat, propietat de Carmen Ric Ferrer; per l'esquerra, casa número 50 del dit carrer, propietat de Francisco García Gómiz; i pel fons, casa número 45 del carrer Miguel de Cervantes, propietat de María Argente Castelló.   
Inscripció: inscrita en el Registre de la Propietat d'Enguera, en el tom 727, llibre 62, foli 217, finca de Navarrés, número 5643, inscripció tercera.  
Procedix la subhasta de la finca; es fa saber les seues condicions:  
La subhasta es regirà pel que disposa l'article 12 del Reial Decret Llei 6/2012, de 9 de març, de mesures urgents de protecció de deutors hipotecaris, i en allò que no fóra incompatible per l'article 236 del Reglament Hipotecari.  
Tindrà lloc en la meua notaria el dia 9 d'abril de 2013, a les 11.00 hores, sent el tipus base el de cent deu mil huit-cents setanta-nou euros i setanta-sis cèntims (110.879,76 €) i, si hi haguera pluralitat de millores en subhasta, la licitació entre millorants i millor postor, s'assenyala per al quint dia hàbil següent a aquell en què s'haguera millorat la postura, a les 11.00 hores.   
La documentació i la certificació del registre a què es referixen els articles 236.a i 236.b del Reglament Hipotecari poden consultar-se en la notaria en hores de dilluns a divendres de 10.00 a 14.00 hores. S'entendrà que tot licitador accepta com suficient la titulació aportada. Les càrregues, els gravàmens, i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus de subhasta, per mitjà d'un xec bancari al meu nom, José Luis Navarro Comín. Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor o l'acabament a favor d'este o d'un creditor posterior podrà fer-se a qualitat de cedir a un tercer.  
  
Enguera, 20 de febrer de 2013.- El notari: José Luis Navarro Comín.